अमिताभ बच्चन फिर एक बार : 'पिंक' में बिल्कुल 'हटकर' है बिग बी का किरदार...  
मंगलवार को रिलीज़ किया गया है फिल्म 'पिंक' का ट्रेलर
अमिताभ बच्चन के अलावा 'पिंक' में तापसी पन्नू, पीयूष मिश्रा भी हैं
16 सितंबर को रिलीज़ होने जा रही है 'पिंक'
बॉलीवुड के 'शहंशाह' अमिताभ बच्चन पिछले कुछ सालों में कुछ 'अलग' फिल्में करते आ रहे हैं, और मंगलवार को रिलीज़ हुए उनकी आने वाली फिल्म 'पिंक' के ट्रेलर से भी लग रहा है कि फिल्म कुछ 'हटकर' है, जिसमें बेहद नाटकीय घटनाएं, यौन हिंसा और कोर्टरूम ड्रामा देखने को मिलेगा...
 

अमिताभ बच्चन के साथ 'पीकू' जैसी फिल्में दर्शकों के सामने परोस चुके शुजित सरकार एक बार फिर 'बिग बी' को बिल्कुल नए अंदाज़ में लेकर आ रहे हैं, जहां वह कोर्ट में बेहद आंदोलित होकर जिरह करते दिखाई देंगे. 'पीकू' के अलावा 'विकी डोनर' जैसी फिल्में बना चुके शुजित इस फिल्म से पहली बार निर्माता के रूप में सामने आ रहे हैं, और उन्होंने इस बार काफी ड्रामेटिक विषय चुना है, जिसमें तीन लड़कियां उन पर हुए यौन हमले की रिपोर्ट करती हैं, और सिस्टम उन्हीं पर तरह-तरह के आरोप लगाने लगता है.
 

16 सितंबर को रिलीज़ होने जा रही इस फिल्म में अमिताभ बच्चन के अलावा तापसी पन्नू और पीयूष मिश्रा भी बेहद महत्वपूर्ण भूमिकाओं में दिखाई देने जा रहे हैं, और ट्रेलर में उनका काम काफी प्रभावी लग रहा है... रिलीज़ किए गए ट्रेलर में फिल्म की कहानी के बारे में ज़्यादा नहीं, सिर्फ उतना बताया गया है, जिससे उत्सुकता बनी रहे, लेकिन सचमुच फिल्म की कहानी का पता न चल पाए...टिप्पणियां
सो, आइए आप भी खुद ही देखिए, 'पिंक' का ट्रेलर...    

सो, आइए आप भी खुद ही देखिए, 'पिंक' का ट्रेलर...